**Gutegurira abanyeshuri umwaka w’amashuri wa 2021-2022**

Indamukanyo

Uhawe iyi baruwa kubera ko ufite umwana cyangwa abana barenze umwe muri (insert school administrative unit name). Turashaka ko umenya ko guhera muri Nzeri 1, 2021, impinduka z’itegeko ryo gufata urukingo rizatangira gukurikizwa ku bana bakuru biga muri Maine.

Nta mwana uzemererwa kwinjira mu ishuri adafite ikimenyetso cy’uko yakingiwe cyangwa igihamya cy’ubudahangarwa ku ndwara keretse igihe bujuje ibyemewe n’amarengayobora yemewe nk’uko bisobanurwa n’itegeko. Impinduka mu itegeko zikuraho isonerwa rishingiye ku bucurabwenge n’isonerwa rishingiye ku iyobokamana rirebana n’amarengayobora y’ibisabwa mu gufata urukingo. Umunyeshuri uvuzwa na gahunda y’uburezi ireba umuntu ku giti cye (IEP) ku wa 1, Nzeri 2021 watoye isonerwa rishingiye ku bucurabwange cyangwa iyobokamana ku bijyanye n’ibisabwa byerekeye gufata urukingo ku wa cyangwa mbere ya Nzeri 1, 2021 hagendewe ku itegeko ryatangiye gukurikizwa mbere y’iriya tariki ashobora gukomeza kujya ku ishuri ashingiye ku isonerwa ry’umunyeshuri risanzweho igihe cyose umubyeyi cyangwa umwishingizi w’umunyeshuri atanze inyandiko yakozwe n’umuganga ubifitiye uruhushya, umuforomo uri mu kazi cyangwa umufasha wa muganga igaragaza ko umuganga, umuforomo uri mu kazi cyangwa umufasha wa muganga yavuganye n’uwo mubyeyi cyangwa umwishingizi kandi ko yamenyesheje uwo mubyeyi cyangwa umwishingizi ibyago n’inyungu bishamikiye ku mahitamo yo gufata urukingo.

**Birasabwa abanyeshuri bo mu mashuri y’incuke:**

* Inkingo 5 (akaniga, agakwega, na kokorishi; urukomatane rw’inkingo 4 igihe urukingo rwa 4 rutanzwe ku isabukuru y’amavuko y’inshuro ya 4 cyangwa nyuma yaho)
* Inkingo 4 z’imbasa (igihe urukingo rwa 4 rutanzwe mbere y’isabukuru y’amavuko y’inshuro ya 4, urukingo rw’inyongera rw’imbasa rutangwa hagendewe ku myaka rukwiye gutangwa ku munsi w’amavuko w’inshuro ya 4 cyangwa nyuma yaho)
* Inkingo 2 za (Iseru, amashamba, rubewole)
* Urukingo 1 rw’ubushita cyangwa amateka yizewe kuri iyi ndwara

**Birasabwa abanyeshuri bo mu mwaka wa 7**

* Urukingo 1 rw’agakwega, akaniga, na kokorishi
* Urukingo 1 rwa meningekoke (MCV4)

**Birasabwa abanyeshuri bo mu mwaka wa 12:**

* Inkingo 2 za MCV4, urukingo rumwe gusa rusabwa igihe urukingo rwa 1 rutanzwe ku isabukuru y’amavuko ya 16 cyangwa nyuma yaho

Inkingo zifasha umwana wawe guhorana ubuzima buzira umuze, kandi igihe akingiwe bifasha no kurinda bagenzi be, abarimu, n’abandi bakozi b’ishuri kwandura indwara. Ibirenze ku nkingo zisabwa zavuzwe haruguru, Ishami rya Leta Zunze Ubumwe za Amerika rishinzwe Ubuzima n’Imibereho myiza y’Abaturage (DHHS) muri Maine n’Ikigo gishinzwe kugenzura Indwara no gukumira Ibyorezo (CDC) birabashishikariza cyane gukoresha aya mahirwe yo gufata inkingo zikurikira nk’uko mubigirwamo inama, kuko zifite akamaro mu gufasha kurinda ubuzima n’umutekano by’abana banyu, bagenzi babo, n’abafite ibyago byinshi byo kuzahazwa n’indwara mu muryango mugari.

* [COVID-19 (ku bafite imyaka 12 no hejuru yayo)](https://www.cdc.gov/coronavirus/2019-ncov/vaccines/recommendations/adolescents.html)
* [Virusi ya Papilloma abantu banduzanya akenshi binyuze mu mibonano mpuzabitsina (HPV)](https://www.cdc.gov/vaccines/vpd/hpv/index.html)
* [Meningekoke B](https://www.cdc.gov/vaccines/vpd/mening/hcp/recommendations.html)
* [Ibicurane](https://www.cdc.gov/vaccines/vpd/flu/hcp/index.html)

**Ikingira ry’“Abacikanwe” Amakuru atangwa n’Ikigo cya Leta Zunze Ubumwe za Amerika gishinzwe kugenzura Indwara no gukumira Ibyorezo:**

* [Gahunda y’Ikingira ry’abacikanwe itangwa na CDC](https://www.cdc.gov/vaccines/schedules/hcp/imz/catchup.html)
* [Akaniga-,Agakwega-,na kokorishi-hakubiyemo Impanuro ku bacikanwe n’inkingo ku bana b’amezi 4 kugeza ku myaka 6 (PDF)](https://www.cdc.gov/vaccines/schedules/downloads/child/job-aids/dtap.pdf)
* [Urukingo rw’Imbasa (IPV) (PDF)](https://www.cdc.gov/vaccines/schedules/downloads/child/job-aids/ipv.pdf)
* [Akaniga-,Agakwega-,na kokorishi-hakubiyemo Impanuro ku bacikanwe n’inkingo ku bana b’imyaka 7 kugeza kuri 9 (PDF)](https://www.cdc.gov/vaccines/schedules/downloads/child/job-aids/tdap-1.pdf)
* [Akaniga-,Agakwega-,na kokorishi-hakubiyemo Impanuro ku bacikanwe n’inkingo ku bana b’imyaka 10 kugeza kuri 18 (PDF)](https://www.cdc.gov/vaccines/schedules/downloads/child/job-aids/tdap-2.pdf)

Niba ufite ibibazo byerekeye gahunda y’ikingira cyangwa inkingo muri rusange, hamagara umurongo w’Umwigisha wa Gahunda y’Ikingira muri Maine kuri 207-287-9972 cyangwa uvugane n’umuganga w’umwana wawe.

Ibibazo byerekeye itegeko ry’ikingira n’uburyo rishyirwa mu bikorwa mu mashuri yo muri Maine bigombwa koherezwa kuri: [DOESchoolandStudentSupports@maine.gov.](file:///C:\Users\Kelli.Deveaux\AppData\Local\Microsoft\Windows\INetCache\Content.Outlook\PNTJLPQ5\DOESchoolandStudentSupports%40maine.gov)